Herman se Kytie
Herman Pieters (links), vervaardiger van die Kytie-produksie, saam met die akteurs Crystal-Donna Roberts en Vaughan Gardiner
Herman Pieters, 'n voormalige uitblinker van Laerskool Gansbaai, het al goed in die teaterwêreld vir homself naam gemaak. Sy nuwe produksie staan bekend as Kytie - 'n Koos Kombuis Storie. Een van Koos Kombuis se gewildste lirieke is die van "Kytie". Dis eers met dieper ondersoek agter die liedjie wat 'n mens daarvan kennis neem dat Kytie 'n ma en vriendin is wat warmte en liefde vir 'n seun het wat ietwat anders is. Dit was juis in 'n tyd toe dit nie aanvaarbaar was om "anders" aanvaar te word, wat Koos en Kytie 'n band gehad het wat altwee se leefwêrelde moontlik gemaak het.
Die Kytie-storie is universieël en kan oor vele huishoudings vertel word. Die skrywer, Alexa Strachan, se diepe navorsing (en onderhoude) in Koos Kombuis se lewe het die bekende liedjie tot 'n mooi verhaal vir die verhoog gebring. "Die regisseur, Margit Meyer-Rödenbeck (Dowwe Dolla), se samevatting van al die elemente bring lewe tot die verhaal tegelyk tragies, mooi en soms net vrek snaaks is," sê Herman. Die akteurs is Vaughan Gardiner en Crystal-Donna Roberts, die teks Alexa Strachan, die vervaardigers is Johann Oosthuizen en Herman Pieters, met Liezel Foot wat vir die tegniese versorging verantwoordelik is.
Herman se ouers is Pieter en Annamarie Pieters van Gansbaai en sy trotse ouma is Duifie Lourens, ook van Gansbaai. Herman se eerste produksie was Bye Ma, Jaypee, wat ook in Gansbaai opgevoer is en sy tweede produksie was Labirint. Nou kan Overstrand se inwoners na Herman se derde produksie saam met Johann Oosthuizen, Kytie, tydens die Kalfiefees in Hermanus op 9 en 10 Augustus gaan kyk.
Vir inligting en/besprekings kan Herman Pieters by 082-563-8225 gekontak word, of stuur 'n e-pos aan hom by herman@epmprojects.com.